stanford-oval/wikipedia huggingface dataset:
Twine

| Twine |
| --- | --- |

Luoja:  Chris Klimas
Kehityshistoria
Vakaa versio:  2.9.2 (28. heinäkuuta 2024)
Tiedot
Ohjelmistotyyppi:  pelikehitys
Lisenssi:  GNU General Public License
Aiheesta muualla
Verkkosivusto
Twine on avoimen lähdekoodin ohjelmisto interaktiivisen fiktion tekemiseen.
Twinellä tehdyissä peleissä voi olla kuvaa ja musiikkia, mutta pääasiassa ne ovat tekstiä ja hyperlinkkejä. Pelit muistuttavat digitaalisia pelikirjoja Choose Your Own Adventure -sarjan tapaan ja ovat luonteeltaan tekstiseikkailupelejä kuten Zork. Ohjelmalla tehdyt pelit ovat pelattavissa verkkoselaimella. Vähäisen ohjelmointitarpeen vuoksi Twinestä on tullut erityisen suosittu henkilöille, jotka eivät ole ohjelmoineet.
Twine tukee muuttujia, ehtorakenteita, toistorakenteita sekä syötteitä käyttäjältä. Twine-peleissä voi käyttää Cascading Style Sheetsiä (CSS) ja JavaScriptiä. Lisäksi on tehty työkaluja kuten Tweego, jolla Twine-pelejä voi kirjoittaa tekstitiedostoina.
Twinen on kehittänyt alun perin Chris Klimas vuonna 2009. Arvostetuimpia Twinellä tehtyjä pelejä on vuoden 2012 Howling Dogs.
Aiheesta muualla

A Total Beginner’s Guide to Twine 2.1 (englanniksi)
Twist (konvehtipussi)

Twist on vuonna 1957 Norjassa myyntiin tullut makeissekoitus. Suomessa ne ovat olleet saatavilla vuodesta 1964. Alun perin Kraft Foodsin, nykyisin Maraboun, valmistamia Twist-makeisia myydään Suomessa, Ruotsissa, Norjassa ja Tanskassa. Makeiset valmistetaan Ruotsissa, Upplands Väsbyn tehtaalla.
Twist-pussin sisältöä on uudistettu useita kertoja, viimeksi vuonna 2017, jolloin mukaan tuli kaksi uutta makua.
Aiheesta muualla

Twist Kraft Foodsin sivuilla
Stéphane Mallarmé

| Stéphane Mallarmé |
| --- | --- |
 Félix Nadar, Stéphane Mallarmé, 1896.
Henkilötiedot
Syntynyt: 18. maaliskuuta 1842 Pariisi, Ranska
Kuollut: 9. syyskuuta 1898 Valvins, Ranska
Kansalaisuus:  ranskalainen
Ammatti:  runoilija
Kirjailija
Kirjallinen suuntaus: symbolismi
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Stéphane Mallarmé (18. maaliskuuta 1842 Pariisi – 9. syyskuuta 1898 Valvins, lähellä Fontainebleauta), oikealta nimeltään Étienne Mallarmé, oli ranskalainen symbolistirunoilija.
Elämä

Mallarmé toimi päätoimisesti englannin opettajana ja toimittajana. Hän järjesti kotonaan kirjallisia salonkeja, joihin osallistuivat muun muassa Marcel Proust, W. B. Yeats, Rainer Maria Rilke, Paul Valéry ja Paul Verlaine. He tapasivat kokoontua tiistai-iltaisin, josta syystä ryhmää kutsutaan nimellä les Mardistes. Charles Baudelairen Pahan kukat -runokokoelma (1861) vaikutti suuresti Mallarmén varhaistuotantoon. Hän ihaili myös Edgar Allan Poen runoja, joita hän käänsi ranskaksi.
”Maailma on olemassa päätyäkseen kirjaan”

Vuonna 1866 Le Parnasse contemporain julkaisi kymmenen Mallarmén runoa, muun muassa runon ”Brise marine” (Merituuli). Hän kirjoitti myös runomuotoista näytelmää Hérodiade, joka jäi kuitenkin keskeneräiseksi. Sille läheistä sukua on pitkä rooliruno ”Faunin iltapäivä” (L’après-midi d’un faune, 1876).
Mallarmé suunnitteli pitkään suurta teosta, Kirjaa isolla K:lla, josta hän kertoi kirjeenvaihdossaan ystävilleen. Tätä suurteosta hän ei kuitenkaan koskaan julkaissut. Siitä on jäljellä vain katkelmia, joista Jacques Scherer on toimittanut kokoelman Le ’Livre’ de Mallarmé (1957/1977). ”Kirjan” piti olla kaikkien kirjojen hyperbola ja sen tarkoitus oli kattaa koko kaikkeus. Mallarmén kuningasajatus on, että ”Maailma on olemassa päätyäkseen Kirjaan.” (Le monde existe pour aboutir à un Livre).
Symbolismi
Fernand Khnopff, , 1911.
Symbolismi
Fin de siècle | Romantiikka | Dekadenssi |  Symbolismi kirjallisuudessa | Venäläinen symbolismi
Symbolisteja
Léon Bakst | Charles Baudelaire | Aubrey Beardsley | Arnold Böcklin | Magnus Enckell | Gustav Klimt | Max Klinger | Stéphane Mallarmé | Gustave Moreau | Mihail Nesterov | Edgar Allan Poe |  Sully Prudhomme | Arthur Rimbaud | Konstantin Somov | Émile Verhaeren | Paul Verlaine
Symbolismia
Pahan kukat | Ad Astra | Haavoittunut enkeli | Halla | Kuoleman puutarha | Köynnöksenkantajat | Lemminkäisen äiti | Symposion | Terror Antiquus
Mallarmén merkitys jälkipolville

Paul Valéry välitti luennoissaan Mallarmén ajatuksia Kirjasta, josta Maurice Blanchot sai ajatuksia teoksiinsa Kirjallinen avaruus (1955) ja Le livre à venir (1959, Tulevaisuuden kirja). Mallarmén ja Lautréamont’n runokielen uudistus on aiheena myös Julia Kristevan väitöskirjassa La révolution du language poétique (Runokielen vallankumous, 1969). Jean-Paul Sartren postuumisti ilmestyneessä teoksessa Mallarmé. La lucidité et sa face d’ombre (Mallarmé. Älyn kirkkaus ja sen varjopuoli, 1986) Sartre korottaa Mallarmén runoilijaksi ylitse muiden. Mallarmé on suuresti vaikuttanut myös muihin ranskalaisiin ajattelijoihin, kuten Roland Barthesiin, Jacques Derridaan, Michel Foucault'hon ja Jacques Lacaniin.
Tunnetuimmat teokset

Mallarmén tunnetuimpia teoksia ovat Faunin iltapäivä (1876, suom. Einari Aaltonen (2006), Divagations (Harhautumia, 1897) ja Un coup de dés jamais n’abolira le hasard (Yksi nopanheitto ei milloinkaan poista sattumaa, 1897) sekä postuumisti ilmestynyt Igitur (1925).
Muita teoksia

Album de vers et de prose (1887)
Pages (1891)
Hérodiade (1896)
Poésies (1899)
Contes indiens (1927)
Suomennoksia

Nopanheitto.  ((Un coup de Dés jamais n’abolira le Hasard, 1897.) Suomennos ja saatesanat: Helena Sinervo)  Helsinki:  WSOY, 2006.  ISBN 951-0-32357-8.
Faunin iltapäivä. Valitut runot.  (Suomentanut ja selityksin varustanut Einari Aaltonen)  Turku:  Savukeidas, 2006.  ISBN 952-5500-13-6.
Nopanheitto ei koskaan tuhoa Sattumaa. Runo.  ((Un coup de Dés jamais n’abolira le Hasard, 1897.) Suomentanut Helena Sinervo)  Helsinki:  Sémiosquare, 2014.  ISBN 978-951-97491-2-9.
Kirjallisuutta

Benichou, Paul: Selon Mallarmé. Paris: Gallimard, 1995. (ranskaksi)
Korhonen, Kuisma: ”Kirja Joka Ei Ollut Olemassa”. Nuori Voima 4–5/2001, s. 42–43.
Korhonen, Kuisma: Yö, varjot ja tulen virtuaaliset välähdykset. Mallarmén kirous eli ranskalaisen obskurantismin perintö. Teoksessa Mehtonen, Päivi (toim.): Kielen ja kirjallisuuden hämärä.  Tampere:  Tampere University Press, 2002.  ISBN 951-44-5205-4.
Lücke, Hendrik: Mallarmé – Debussy: Eine vergleichende Studie zur Kunstanschauung am Beispiel von „L’Après-midi d’un Faune“. Studien zur Musikwissenschaft, Bd. 4. Hamburg: Dr. Kovac, 2005. (saksaksi)
Mallarmé, Stéphane: Œuvres complètes. Bibliothèque de la Pléiade. Paris: Gallimard, 1970. (ranskaksi)
Mallarmé, Stéphane: Poésies. Paris: Gallimard, 1966. (ranskaksi)
Sartre, Jean-Paul: Mallarmé. La lucidité et sa face d’ombre. Texte établi et annoté par Arlette Elkaïm-Sartre. Paris: Gallimard, 1986. (ranskaksi)
Scherer, Jacques: Le «Livre» de Mallarmé. Premières recherches sur les documents inédits. Paris: Gallimard, 1957. (ranskaksi)
Temple, Michael (toim.): Meetings with Mallarmé in contemporary French culture. Exeter: University of Exeter Press, 1998. (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
http://authorscalendar.info/mallarme.htm
Jyväskylän yliopiston digitaalinen kirjallisuudenhistoria (Arkistoitu – Internet Archive).
Blomberg, Kristian: Kesäklassikko: Virtuaalisuuden runoilija. Arvostelu Mallarmén Faunin iltapäivän suomennoksesta. Kiiltomato.net 7.6.2006.
Korhonen, Kuisma: Satavuotias avantgarde herättää yhä intohimoja. Helsingin Sanomat 31.12.2006. (Internet Archive)
Peura, Annukka: Tyhjyyden arkkitehti (Arkistoitu – Internet Archive). Turun sanomat 10.9.2006.
Édouard Manet, Stéphane Mallarmé, 1876.
Spike Chunsoft

| Spike Chunsoft |
| --- | --- |
Perustettu:  1984
Perustaja:  Koichi Nakamura
Toimiala:  videopeliteollisuus
Emoyhtiö:  Dwango
Kotisivu:  spike-chunsoft.co.jp
Infobox OKVirheellinen NIMI-arvo: 
Spike Chunsoft on japanilainen videopelien kehittäjä ja julkaisija. Yrityksen on perustanut Koichi Nakamura vuonna 1984 nimellä Chunsoft. Yhtiö sulautui Spike-yhtiön kanssa vuonna 2012, jolloin nimi vaihdettiin.
Dwango omistaa yhtiön.
Pelit

Yhtiön on muun muassa kehittänyt ensimmäiset viisi Dragon Quest -sarjan peliä, jotka on julkaissut Enix.
Pelit > Kehitetty nimellä Spike

Conception: Ore no Kodomo o Undekure!
Crimson Tears
Danganronpa: Trigger Happy Havoc
Danganronpa 2: Goodbye Despair
Dragon Ball: Raging Blast
Dragon Ball: Raging Blast 2
Dragon Ball Z: Budokai Tenkaichi
Dragon Ball Z: Budokai Tenkaichi 2
Dragon Ball Z: Budokai Tenkaichi 3
Dragon Ball Z: Tenkaichi Tag Team
Dragon Ball Z: Ultimate Tenkaichi
Elvandia Story
Escape from Bug Island (Necro-Nesia in Japan)
Fire Pro Wrestling
Michigan
King of Colosseum
King of Colosseum II
LifeSigns: Surgical Unit
Racingroovy (with Sammy Studios)
Shinjyuku no Ōkami
Twilight Syndrome: Kinjiratera Toshi Densetsu
428: Shibuya Scramble (PlayStation 3 and PlayStation Portable ports)
Pelit > Kehitetty nimellä Chunsoft

The Portopia Serial Murder Case (1983)
Dragon Quest (1986)
Dragon Quest II (1987)
Dragon Quest III (1988)
Dragon Quest IV (1990)
Famicom Jump II: Saikyō no Shichinin (1991)
Dragon Quest V: Hand of the Heavenly Bride (1992)
Otogirisō (1992)
Torneko's Great Adventure: Mystery Dungeon (1993)
Kamaitachi no Yoru Advance (1994)
Banshee's Last Cry (1994)
Mystery Dungeon: Shiren the Wanderer (1995)
Machi: Unmei no Kousaten (1998)
Torneko: The Last Hope (1999)
Shiren the Wanderer 2
Shiren the Wanderer GB2 (2001)
Dragon Quest Characters: Torneko's Great Adventure 2 - Mystery Dungeon (Torneko: The Last Hope) (2001)
Dragon Quest Characters: Torneko no Daibōken 2 (2002)
Dragon Quest Characters: Torneko's Great Adventure 3: Mystery Dungeon (2004)
The Nightmare of Druaga: Fushigino Dungeon (2004)
Pokémon Mystery Dungeon: Blue Rescue Team (2005)
Homeland (2005)
Mystery Dungeon: Shiren the Wanderer (2005)
Shiren the Wanderer DS2 (2006)
Pokémon Mystery Dungeon: Red Rescue Team (2007)
Imabikisō (2007)
428: Shibuya Scramble (2007)
Shiren the Wanderer (2008)
Pokémon Mystery Dungeon: Explorers of Time and Explorers of Darkness (2009)
Pokémon Mystery Dungeon: Keep Going! Blazing Adventure Squad!, Let's Go! Stormy Adventure Squad!, and Go For It! Light Adventure Squad! (2009)
Nine Hours, Nine Persons, Nine Doors (2009)
Shiren the Wanderer: The Tower of Fortune and the Dice of Fate (2010)
Pokémon Mystery Dungeon: Explorers of Sky (2010)
Kowa-Oto (2010)
Shiren the Wanderer 4: The Eye of God and the Devil's Navel (2010)
Zombie Daisuki (2011)
Wii Play: Motion (2011)
Zero Escape: Virtue's Last Reward (2012)
Pelit > Kehitetty nimellä Spike Chunsoft

Conception: Ore no Kodomo o Undekure! (PlayStation Portable, PlayStation 4, 2012) (only published)
Kenka Banchō Bros. Tokyo Battle Royale (PlayStation Portable, 2012)
Danganronpa 2: Goodbye Despair (PlayStation Portable, PlayStation Vita, Windows PC, PlayStation 4, 2012)
Danganronpa: Trigger Happy Havoc (Android, iOS, PlayStation Vita, Windows PC, PlayStation 4, 2012)
Shiren the Wanderer 4 Plus: The Eye of God and the Devil's Navel (Nintendo DS, PlayStation Portable, 2012)
Pokémon Mystery Dungeon: Gates to Infinity (Nintendo 3DS, 2012)
Conception II: Children of the Seven Stars (Nintendo 3DS, PlayStation Vita, Windows PC, PlayStation 4, 2013)
StreetPass Battle / Warrior's Way (Nintendo 3DS, 2013)
Nine Hours, Nine Persons, Nine Doors (iOS, 2013)
Attack on Titan: Humanity in Chains (Nintendo 3DS, 2013)
J-Stars Victory VS (PlayStation 3, PlayStation Vita, 2014)
Fossil Fighters: Frontier (Nintendo 3DS, 2014)
Sekai Seifuku: Costume Fes. (PlayStation Vita, 2014)
Danganronpa Another Episode: Ultra Despair Girls (PlayStation Vita, Windows PC, PlayStation 4, 2014)
Danganronpa: Unlimited Battle (iOS, Android, 2015)
Kenka Bancho 6: Soul & Blood (Nintendo 3DS, 2015)
Ukiyo no Shishi (PlayStation 3, 2015)
Ukiyo no Roushi (PlayStation Vita, 2015)
Etrian Mystery Dungeon (Nintendo 3DS, 2015)
Shiren the Wanderer: The Tower of Fortune and the Dice of Fate (PlayStation Vita, 2015)
J-Stars Victory VS+ (PlayStation 4, PlayStation 3, PlayStation Vita, 2015)
Mystery Chronicle: One Way Heroics (PlayStation 4, PlayStation Vita, Windows PC, 2015)
Pokémon Super Mystery Dungeon (Nintendo 3DS, 2015)
Exist Archive: The Other Side of the Sky (co-developed with Tri-Ace) (PlayStation 4, PlayStation Vita, 2015)
Mario & Sonic at the Rio 2016 Olympic Games (Nintendo 3DS, 2016)
One Piece: Burning Blood (PlayStation 4, Xbox One, PlayStation Vita, Windows PC, 2016)
Zero Time Dilemma (Nintendo 3DS, PlayStation Vita, Windows PC, 2016)
Fire Pro Wrestling World (Windows PC, PS4, 2017)
Danganronpa V3: Killing Harmony (PlayStation 4, PlayStation Vita, Windows PC, 2017)
Project Psync
Zanki Zero (PS4/Vita)
Pelit > Japanilaiseen julkaisuun lokalisoidut pelit

Hotline Miami (2012)
The Witcher 2: Assassins of Kings (2012)
Saints Row: The Third (2012)
Kingdoms of Amalur: Reckoning (2012)
Dead Island: Riptide (2013)
Metro: Last Light (2013)
Terraria (2013)
Epic Mickey: Power of Illusion (2013)
Epic Mickey 2: The Power of Two (2013)
CastleStorm (2015)
Hotline Miami 2: Wrong Number (2015)
The Witcher 3: Wild Hunt (2015)
Crypt of the NecroDancer (2016)
Aiheesta muualla

Profiili MobyGamesissä (englanniksi)
Tuomo Tuomi

Tuomo Tuomi vuonna 1994.
Tuomo Tapio Tuomi (26. lokakuuta 1929 Kouvola – 24. marraskuuta 2011 Helsinki) oli suomalainen kielitieteilijä ja professori, oppiarvoltaan filosofian lisensiaatti (Helsingin yliopisto 1965). Hän toimi Sanakirjasäätiön johtajana (1966–1976) sekä Kotimaisten kielten tutkimuskeskuksen ensimmäisenä johtajana (1976–1994).
Tuomi tutki etenkin Suomen murteita. Hän kirjoitti muun muassa sanan letto merkityksen muuntumisesta Suomen eri alueilla käyttäen apuna maankohoamiskronologiaa.
Tuomi toimi Suomen murteiden sanakirjan (SMS) neljän ensimmäisen osan päätoimittajana ja laati suomen kielen ensimmäisen käänteissanakirjan. Hän toimi myös Virittäjän päätoimittajana 1971–1979 ja Kielipostin päätoimittajana 1986–1993. Viimeisinä elinvuosinaan hän oli Itämerensuomalaisen kielikartaston (Atlas linguarum fennicarum, ALFE) päätoimittaja.
Tunnustukset

Tuomi sai merkittäviä tunnustuksia:
Marianmaan risti Suomen ja Viron suhteiden kehittämisestä.
Suomen leijonan komentajamerkki
Joensuun yliopiston kunniatohtori
Turun yliopiston kunniatohtori
Aiheesta muualla

Tuomi, Tuomo hakuteoksessa Uppslagsverket Finland (2012). (ruotsiksi)
Tadjourahin alue

| Tadjourahin alue région de Tadjourah |
| --- | --- |
 Laakso Godavuorilla.
 Tadjourahin alue Djiboutin kartalla.
Hallinto:  
 – hallinnollinen keskus:  Tadjourah
Pinta-ala:  7 300 km²
Väkiluku (2009):  86 700
Tadjourahin alue (ransk. région de Tadjourah) on hallintoalue Djiboutin pohjoisosassa. Sen hallinnollinen keskus on Tadjourahin kaupunki. Alueen pinta-ala on 7 300 neliökilometriä ja asukasluku 86 700 henkeä (vuonna 2009, väestölaskenta).
Maantiede

Tadjourahin alue käsittää 31 prosenttia Djiboutin pinta-alasta. Se rajoittuu idässä Obockin, etelässä Artan ja lounaassa Dikhilin alueeseen, luoteessa Etiopiaan ja pohjoisessa Eritreaan. Maisemaa leimaavat Tadjouranlahden rannikkovyöhyke sekä Godan ja Mablan vuoristot. Djiboutin korkein vuori Moussa Ali sijaitsee alueen pohjoisosassa. Lounaassa on erittäin suolapitoinen Assaljärvi.
Vuotuinen sademäärä on korkeampi kuin muualla Djiboutissa, noin 400 millimetriä. Sadekausi kestää marraskuusta huhtikuuhun. Metsäalueita on Dayn lähistöllä ja Mablavuorilla.
Hallinnollinen jako ja asutus

Alue jakautuu Tadjourahin prefektuuriin sekä Adaïloun, Dorran, Lac Assalin ja Randan aliprefektuureihin. Alueella on vaaleilla valittava itsehallintoelin.
Tadjourahin alueella asuu 10,6 prosenttia Djiboutin väestöstä. Kaupunkiväestön osuus on 17,1 ja nomadien 55,8 prosenttia.
Liikenne, talous ja palvelut

Tadjourahiin johtaa Djiboutista 178 kilometrin pituinen päällystetty maantie, joka jatkuu 71 kilometrin päähän Obockiin. Uusi maantie johtaa Etiopian rajalle Balhoon. Tadjourahissa on satama, josta on lautta- ja laivaliikennettä Djiboutiin. Goubetiin on rakennettu on Assaljärven suolan vientisatama.
Paikallisia elinkeinoja ovat karjanhoito, maanviljely ja pienimuotoinen kalastus. Tärkeimpiä tuotantoeläimiä ovat vuohet. Maanviljely tuottaa hedelmiä, taateleita, vesimeloneja ja vihanneksia.
Palveluihin kuuluvat ala- ja yläkoulut, lyseo ja tekninen lyseo, ammattikoulu, sairaala ja 16 terveysasemaa. Tadjourahissa on vesijohto- ja sähköverkot. Maaseutu kärsii juomaveden puutteesta.
Nähtävyydet

Alueen nähtävyyksiä ovat Tadjourahin historiallinen kaupunki, hiekkarannat ja Assaljärvi.
Aiheesta muualla

Tadjourahin alueneuvoston sivusto (ranskaksi)
Uberlândia

| Uberlândia |
| --- | --- |
 Uberlândia.
 lippu

 Uberlândia
 Koordinaatit: 22°55′08″S, 48°16′57″W 
Valtio:  Brasilia
Osavaltio:  Minas Gerais
Perustettu:  31. elokuuta 1888
Hallinto:  
 – Kaupunginjohtaja:  Gilmar Machado (PT)
Pinta-ala:  
 – Kokonaispinta-ala:  4 115.8 km²
Korkeus:  887 m
Väkiluku (2014):  654 681
 – Väestötiheys:  157.12 as./km²
Aikavyöhyke:  UTC-3
 – Kesäaika:  UTC-2
Postinumero:  38xxx-xxx
Suuntanumero(t):  (55) +34
Lempinimi::  '"Maior Pólo Atacadista da América Latina" "Portal do Cerrado" "Capital da Logística" "Udi"'
 http://www.uberlandia.mg.gov.br 
Infobox OKVirheellinen NIMI-arvo: 
Uberlândia.
Uberlândia [-la´n-], on kaupunki Brasilian kaakkoisosassa Minas Geraisin osavaltiossa. Kaupunki sijaitsee noin 350 kilometriä Brasíliasta etelään. Vuonna 2008 siellä asui 622 441 ihmistä. Uberlândia on paikallisen maatalousalueen kauppakeskus. Siellä on kemianteollisuutta ja yliopisto.
Aiheesta muualla

Kuvia tai muita tiedostoja aiheesta Uberlândia Wikimedia Commonsissa
Matkaopas aiheesta Uberlândia Wikivoyagessa (englanniksi)
Tårnbyn kunta

| Tårnbyn kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Pääkaupunkialue
Keskustaajama:  Tårnby
Hallinto:  
 – Pormestari:  Henrik Zimino
Pinta-ala:  
 – Kokonaispinta-ala:  66,1 km²
Väkiluku:  42 829
 – Väestötiheys:  647,9 as./km²
 
 www.taarnby.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Kartta kunnan alueella sijaitsevista seurakunnista.
Tårnby on Pääkaupunkialueella Tanskassa sijaitseva kunta. Vuoden 2020 huhtikuussa kunnassa oli 42 829 asukasta, ja sen pinta-ala oli 66,1 neliökilometriä. Kunnan keskustaajama on myös nimeltään Tårnby.
Kööpenhaminan lentoasema sijaitsee pääosin Tårnbyn alueella. Tårnby on perustettu vuonna 1370 ja Kastrupin kunta liitettiin siihen vuonna 1970.
Seurakunnat

Seuraavassa on esitetty luettelo kunnan alueella sijaitsevista seurakunnista (tansk. sogn). Luettelon numerot viittaavat oheisen kartan numeroihin.
01: Korsvejens Sogn
02: Kastrup Sogn
03: Skelgårds Sogn
04: Tårnby Sogn
Aiheesta muualla

Wikimedia Commonsissa on kuvia tai muita tiedostoja aiheesta .
Tårnbyn kunnan kotisivut (tanskaksi)
Tårnbyn portaali
Ulla-Maija Rouhiainen

Ulla-Maija Rouhiainen (s. 1953) on suomalainen matkailualan vaikuttaja ja tietokirjailija. Hän on toiminut yrittäjänä asiantuntijatehtävissä ja matkatoimistoissa sekä kouluttajana ja matkailuun liittyvissä luottamustoimissa.
Hän on julkaissut mm. suomalaiseen saunaan liittyviä juttuja, Matkailuyrittäjän Maamme-kirjan  sekä kaupunkikuvauksia.
Rouhiainen pitää blogeja, joissa hän käsittelee matkailuun liittyviä ajankohtaisia kysymyksiä, Suomi-kuvaa, puutarhaa ja kirjallisuutta. Hänen erityisiä kiinnostuksen kohteitaan ovat Suomen matkailun kehittäminen sekä luova kirjoittaminen.
Type 90 APC

Type 90 APC
Type 90 APC on kiinalainen panssaroitu miehistönkuljetusajoneuvo, jonka valmistuksesta vastaa Norinco. Type 90 perustuu aikaisempaan YW 534-sarjaan.
Tekniset tiedot

Miehistö
2+13
Aseistus
12,7 mm raskas konekivääri
Mitat
Pituus: 6,774 m
Leveys: 3,148 m
Korkeus: 2,376 m
Maavara: 0,42 m
Taistelumassa
14,5 t
Nopeus
67 km/h tiellä
Toimintamatka
500 km tiellä
Panssarointi
12 mm parhaimmillaan
Unanimismi

Unanimismi (ransk. unanimisme < unanime = yhteisöllinen) on 1900-luvun alkupuolen kirjallisuuden suuntaus, joka pyrki saamaan ihmiskuvaukseen kollektiivisen yhteisyyden tunnelman. Suuntaus oli vallalla erityisesti Ranskassa, jossa sitä pyrkivät toteuttamaan esimerkiksi Jules Romains teoksellaan Les Hommes de bonne volonté ja Georges Duhamel. Suomalaisista kirjailijoista muun muassa Mika Waltari sai siitä herätteitä teokseensa Surun ja ilon kaupunki.
Ub

Ub tai UB tarkoittaa seuraavia asioita:
Yliopistot

Bahaman yliopisto, University of the Bahamas, lyhenne UB, yhdysvaltalainen yliopisto
Baltimoren yliopisto, University of Baltimore, lyhenne UB, yhdysvaltalainen yliopisto
Barcelonan yliopisto, Universitat de Barcelona, lyhenne UB, espanjalainen yliopisto
Belgradin yliopisto, Univerzitet u Beogradu, lyhenne UB, serbialainen yliopisto
Birminghamin yliopisto, University of Birmingham, lyhenne UB, brittiläinen yliopisto
Botswanan yliopisto, University of Botswana, lyhenne UB, botswanalainen yliopisto
Bukarestin yliopisto, Universitatea din București, lyhenne UB, romanialainen yliopisto
Université de Bourgogne, lyhenne UB, ranskalainen yliopisto
University at Buffalo, lyhenne UB, yhdysvaltalainen yliopisto.
Muut

Myanmar Airways, IATA-koodi UB, lentoyhtiö
Ub, kaupunki Serbiassa
Ub, joki Serbiassa
Ub Iwerks, yhdysvaltalainen animaattori
Ultra Bra, suomalainen yhtye
United Brotherhood, suomalainen väkivaltainen järjestö
Tzvetan Todorov

Tzvetan Todorov Strasbourgissa vuonna 2011.
Tzvetan Todorov (bulg. Цветан Тодоров, Tsvetan Todorov, 1. maaliskuuta 1939 Sofia, Bulgaria – 7. helmikuuta 2017) oli bulgarialaissyntyinen filosofi sekä kirjallisuuden- ja semiotiikan tutkija.
Todorov muutti Pariisiin vuonna 1963 saatuaan Ranskan valtion apurahan. Hän opetti ensin Ecole pratique des Hautes Etudes -korkeakoulussa. Vuodesta 1968 lähtien hän työskenteli tutkimuspäällikkönä ja taiteiden ja kielen tutkijana kansallisessa tieteellisen tutkimuksen keskuksessa (Centre National de la Recherche Scientifique).
Todorov kehitti strukturalistista kirjallisuus- ja kielitiedettä Roland Barthesin ja Gérard Genetten ohella sekä toi venäläisten formalistien oppeja länteen. Todorov teki tunnetuksi mm. venäläisen Mihail Bahtinin kirjallisuudentutkimuksia yhdessä Julia Kristevan kanssa.
1980-luvulla hän siirtyi aatehistorian pariin.
Todorov oli voimakas anti-kommunisti ja vihasi totalitarismia ja vallankumousutopioita. Hän oli vuoden 1968 opiskelijaprotesteja vastaan ja kannatti Yhdysvaltain osallistumista Vietnamin sotaan.
Sana ”narratologia” on peräisin Todorovin teoksesta Grammaire du Décaméron (1969, Decameronen kielioppi), joka käsittelee Giovanni Boccaccion novelleja.
Kirjallisuudentutkimuksen lisäksi hän kirjoitti mm. Kristoffer Kolumbuksen Amerikan valloituksesta sekä natsien ja Stalinin hirmutöistä.
Todorov toimi vierailevana professorina useissa yliopistoissa, kuten Harvardissa, Yalen, Columbian ja Kalifornian yliopistoissa Yhdysvalloissa.